
1-57-ORGANÊN 


iÇORGANLAR 


ORGANES ENTERNES INTERNAL 


HINDURÎN 


ORGANS 






1- toşpî, n.m. 


salgi bezi 


glande 


gland 


toşpiya tîroîdê 


tiroid bezi 


corps tyroide 


thyroid gland 


2-3-GEWRÎ 


LARLNKS, GIRTLAK 


LARYNX 


LARYNX 


2- hestiyê hiyoîde 


hiyoid kemigi 


os hyo'ide 


hyoid bone 


3- kirkirka tîroîdê 


tiroid eklemi 


cartilage thyroîde 


tyroid cartilage 


4- zengilor 


soluk bonisu 


trachêe 


trachea 


gûzika zengilorê 


Adem elmasi, 
gutlak çikintisi 


pomme d'Adam 


Adam's apple 


5- bronş 


bronş 


bronche 


bronchus 


bronşik 


bronşçuk 


bronchiole 


bronchiole 


6-7 pişik, ceger.sîpelk 


ak ciger 


poumons 


lung 


6- pişika rastê 


sag akciger 


poumon droit 


right lung 


7-loba jorîn a pişikê 


akciger ûst lopu 


lobe supêrieur 


upper pulmonary 






du poumon 


lobe 


8-dil 


yiirek, kalb 


cceur 


heart 


9- perdeya navbirê, 


diyafram 


diaphragme 


diaphragm 


diayafragm 








10- cegera reş, 


kara ciger 


foie 


liver 


kezeb, mêlak 








11- kîsikê zirav 


safra kesesi 


vêsicule biliaire 


gall bladder 


12- fatereşk, xalxalk, 


dalak (Arapça talak) 


rate 


spleen 


sipil 








13- asik, made 


mide 


estomac 


stomach 


14-22- RÛVÎ 


BAGIRSAKLAR 


TNTESTTNS 


EVTESTENES 


14-16- RLMYAZIRAV LNCEBAGIRSAK 


EVTESTINGRÊLE 


SMALL NTESTINE 


14- donzdetilk, 


oniki parmak barsagi 


duodênum 


duodenum 


donzdegirêk 








15- rûviya birçî 


boş bagirsak 


jejunum 


jejunum 


16- rûviya badayî 


kivrrim bagirsak 


ilêon 


ileum 


17-22- RLWASTÛR 


KALINBAGIRSAK 


GROSINTESTIN 


IARGEEVTESTINE 


17- rûviya kor 


kör bagirsak 


caecum 


cecum, caecum 


18- apandîs, rûviya zêde apandis 


appendice 


appendix 


19- zeblota hilkêşayî 




colön ascencdant 


ascending colon 


20- zeblota berwarkî 




colon transverse 


transverse colon 


21- zeblota dakêşayî 




colön descendant 


descending colon 


22- rûviya dawîn, 


rektum 


rectum 


rectum 


tortorîk 








23- sorsorik 


yemek borrusu 


oesophage 


oesophagus, gullet 


24-25 dil 


kalb, ytirek 


cceur 


heart 


24 guhik 


kulakçik 


oreillette 


auricle 


25- tîşika pêşîn a dil 




sillon inter-ventri- 


anterior longitudi 






ailaire antêrieur 


nal cardiac sulcus 



Civîna Ismail Besikci 

* 

Civîna heftemîn ya li ser zimanê kurdî, zara- 
vê kurmancî, li Swêdê, li Biskops Amöyê civiya. Civîn 
hefteyekê, ji 7ê nîsanê heta I4ê nîsanê, dom kir. Civîna 
bihara 1990an, îcar, bi firehî li ser termên edebî bû ku 
em di vê hejmarê de, beşê yekemîn yê terman 
diweşînin. Tevî termên edebî, hevalên beşdar li ser ter- 
mên hiqûqî û anatomiyê jî xebitîn. Herçî pirsegirêkên 
gramatîka kurdî be, beşdar li ser rapora Reşo Zîlan, ku 
di derheqa rastnivisîna hin hoker û daçekan de bû, xebi- 
tîn. Em vê xebatê jî di vê hejmarê de diweşînin. 

Hevalên ku beşdarî li civîna bihara 1990 an 
kirin ev in ; Khosrow Abdollahî (Selmas), Lutfi Baksî 
(Xerzan), Mehmûd Baksî (Xerzan), Rojen Bamas 
(Diyarbekir), Cemal Batun (Mêrdîn), Joyce Blau 
(Fransa), Nûra Cewarî (Rewan), Firat Cewerî (Nisêbîn), 
Zeynelabidîn Zinar (Batman), Remzî Kerîm (Sêrt), Hazim 
Kiliç (Hekarî), Kendal Nezan (Diyarbekir), Zinar Soran 
(Mêrdîn), Mehmed Uzun (Siwêrek), Veysî Zeydanlî 
(Bêdlîs) û Reşo Zîlan (Agirî). 

Di vê civînê de du navên nû hebûn ; folk- 
lorîsta hêja Nûra Cewarî ku ji Ermenistana Sovyetî hati- 
bû û xanima Joyce Blau ku li Zanîngeha Sorbonnê, ya 
Parîsê, mamosteya zimanê kurdî ye. Nivîskarê kurdê 
Yekitiya Sovyetî Tosinê Reşîd jî, êvarekê, hat ziyareta 
me. Em bi dîtina wan kêfxweş, bi xebat û pêşniyarên 
wan hîn têkûztir bûn. 

Hevalên ku ji Rewanê hatibûn daxwaz û 
pêşniyar kirin ku niwênerên kurd ên Yekitiya Sovyetî jî 
di civînên me de beşdar bin. Me dil û daxwaz û hêvî 
heye ku hevalên ji Yekîtiya Sovyetî jî bikaribin di civî- 
nên bê de hazir bin û vê xebata pîroz hîn geştir û berfi- 
rehtir bikin. 

Bi biryara hevalên beşdar navê vê civînê bû 
Civîna Ismail Besikçi. Herwekî ku tê zanîn, Dr. ismail 
Beşikçi, nivîskar, sosyolog, ji mêj ve ye li ser doza 
Kurdan û pirsa Kurdistanê dixebite û wî gelek kitêb, di 
vî warî de weşandine. Û ji ber vê yekê, ew gelek caran 
hatiye girtin û bi dirêjahiya salan li zîndan û girtîxanên 
Tirkiyê maye. Niha, wî du kitêbên din ku li ser pirs û 
pirsgirêkên Kurd û Kurdistanê ne, li Stembolê, weşandi- 
ne. Ji lewre, ew hatiye girtin. Ji bo nîşandana piştgirtiyê 
û protestkirina girtina ismail Beşikçi, civînê telegramek 
ji serekkomarê Tirkiyê Turgut Özal re şand û kopiyek ji 
telegramê jî ji ismail Beşikçi re bi rê kir. 

26-perdeya navbirê 


diyafram diyafragm 


diaphragme 


diaphragm 






27- fatereşk, xalxalk, sipil 


dalak 


rate 


spleen 






28- gurçika rastê 


sag böbrek 


rein droit 


right kidney 






29- toşpiya sergurçikî 


böbrekûstû salgi bezi 


capsule surrênale 


suprarenal gland 


BSj_° 




30-31- gurçika çepê 


sol böbrek 


rein gauche 

30- kovên gurçikê, kalîks 


böbrek piramitleri 


calice 


^ aeyfl 

31- legena gurçikê 


legen 


bassinet 


renal pelvis 37 -\wi 

32- mîzkêş 

33- mîzdank 


sidik yolu 
sidik kesesi 


uretêre 
vessie 


ureter hj.îÎ-^S 
bladder 39- — -5 

34-35- KEZEB, CEGERA REŞ 


KARACIGER 


FOIE 


LIVER 




34- navika kezebê 


kara ciger göbegi 


hile du foie 


falciform ligament of the 






35- lobê kezebê 


kara ciger lopu 


lobe du foie 


lobe of the liver 






36- kîsikê zirav 


safra kesesi 


vesicule biliaire 


gall bladder 






37-38- DUCOYAZIRAVÎ 


SAFRAKANALI 


CANALCHOLÊDOQUE 


COMMON BILE DUCT 






37- coya kezebe 


hepatik kanal 


canal hêpatique 


common hepatic duct 






38- coya ziravî 


sistik kanal 


canal cystique 


cystic duct 






39- derîdamar 


kapi damar 


veine porte 


portal (hepatic portal vein) 






40- sorsorik 


yemek borusu 


oesophage 


oesophagus 






41-42- MADE, AŞIK 


MIDE 


ESTOMAC 


STOMACH 






41- serdevka made, aşik 


mide agzi 


cardia 


cardiac orifice 






42- bindevka made, aşik 


mide kapisi 


pylore 


pyloais 






43- donzdetilk 


onikiparmak bagirsag 


duodênum 


duodenum 






44- pankreas 


pankreas 


pancrêas 


pancreas 







Li ser rastnivisîna çend tiştan 



1. RastnMsîna hin daçek û hokeran 

Herçendî daçekên kurdî ji çend cureyan pêk bên 
jî, di rastiyê de, yên bingehîn ev \a\ji, li, di, bi, 
bê. Heçî daçekên din in, êdî ew bi alîkariya van 
daçekên han yên bingehîn tên afirandin. Ji ber 
vê yekê jî, di warê rastnivîsîna daçekan de, tiştê 
ku em bal û dêna xwe bidinê ew e, ku divê em 
timî van daçekên bingehîn çu caran bi peyvine 
din ve nezeliqînin. 
Wek: 

CerdoyêBiro mala xwe ji gund guhaste 

bajêr. 
'Apêmintêyeji deştê, barek strî li piştê.- 
Keç û xortên gundê Yekavêli guhera gund 

civiyabûn. 
Ev koloz û ev şal û şapik xweşli bejna te 

hatine. 
-Meji narê diye nûra tedi dil 
Lewji "işqa te herateşperes in» 

Melayê Cizîri 
Wê ev melhema han di birina xwe da û 

pak bû. 
Gelo ew bi kurdî dizane? 
Tiştê ku hukûmetê anîbû serê me, nebi 
dilêxelqêbû. 
Wêşevê bê (bêî) wan kes nehat. 
Ez çayê bê şekir vedixwim. 



Reşo ZILAN 

Hin caran mirov dikare bi alîkariya hin peyvên 

din kompleksên daçekî çêbike. Ji kompleksên 

daçekî mebest kompeyvek (komek peyv) e, ku ji 

çend daçekan, yan ji yek yan jî ji çend daçek û 

paşdaçekekê pêk tên. Ev kompeyvên han yên 

daçekî dikarin bi rola rengdêr yan hokerê jî 

rabin. Heçî ev kompeyvên daçekî ne, bêî ku em 

yek bi yek li maneyên peyvên ku ew jê pêk tên 

bigerin û bibêjin ka ew hîç maneyekê didin yan 

na, divê em her yekê ji wan bi tena serê xwe 

binivîsin. Li milekî din jî, ji aliyê hebûna maneyê 

ve, bê guman her perçeyek ji wan xwedî 

maneyekê ye. 

Baranji ber sitema axayê êlê warê xwe teri- 

kand. 

Wîxweji ser serê çiyayê Kose berda xwarê. 

Ez neji ba wan têm. 

Min destê xweji bin kumê xwe derneanî. 

Zoravji biU kara xwe tiştekî din hizir nake. 

Ev diyariji bo destgirtiya min e. 

Dijminjipişt çiyayê Zozikê derneketiye. 

Ew herdukji hev hez dikin. 

Memirji nik pismamêxwe têt. 

Werin van hûrûmûrên xweji rex malê hilînin! 

Mêvanji derve hatin hundir û derbasî 

dîwanxaneyê bûn. 

Li ber dergehê koşkêpûtekî mermerin hebû. 

Guldankli ser maseyêye. 



Ew wê çaxê çend rojan li ba me mabû. 

Gulzarli bin darê rûdine. 

Tuli hember wî zimandirêjiyan meke! 

ÊdîKurdli dijî mercên koledariyê radibin. 

Evyeka han ne ligor dilê wîye. 

Bager û Diljar ne li derve ne. 

Ewûevqetlihev naçin. 

Eskeran hema Upêşbert gundê me kemîn 

danî. 

Ka tu digel min were bajêr, ez ê alî te bikim. 

Herejê re bibêje, ku bila ew êvarê zû vegere. 

Dilopjê de dihatin xwarê. 

Ew cotesolên ku te kirîbûn, lê nehatin. 

Ka pê re bere gund û serxweş iyê bide gun- 

diyan. 

Em hingêjî pê de ketin, lê nebû. 

Ma te ewpê ve zeliqand? 

Ma min negote te, ku tiliya xwetê de meke? 

Wîderziyektê re kir ûpîjik derêxist. 

Heçî hokerên pêşdaçeka wan ketî û bi tenê 
paşdaçeka wan mayî ne, divê mirov paşdaçeka 
mayî bi tena serê xwe nenivîse. Wê her yekser bi 
peyvê ve binûse (bizeliqîne). 

Wek: 

Paşve, paşde, pêşve, pêşde, şûnve, şûnde, 

serve, serde, piştre, piştve, dûre, binre û her 

wekîdin. 

Welatê me bi destê dijminpaşde maye. 

Ez ê bi alîkariya vê kursê zimanê xwepêşve 

bibim. 

Min taştê xwar ûpiştre du îskan çay vexwarin. 

Dibêjinpiştve fişek berdanê. 

Lê heke çu tiştek ji daçekê neketibe û daçek, 
daçekeke tam be, divê qaîdeyên ku li jorê hatine 
behs û çêl kirin, derbas bibin. 

Ango: 

Hezareberbi gundve çû. 

Wîdiviya duhî bi dû min re bida rê. 

Ev nîr û mercên han Kurdan her ber bipaş 

ve dibin. 

Ezêji sibehî ûpêde li ser karê xwe nemînim. 

Ji êvatêû bi vir de xew neketiye çavên dayika min. 

Ji bilî van, divê perçeyên ku di pêkanîna daçek, 
hoker yan jî pêşlêkerên hevedudanî de roline 
mezin dilîzin jî cihê û bi tena serê xwe bêne nivî- 
sandin, 

Bo nimûne: 

Di nav hev de, li ser hev, di rex hev de, li dor 
hev, li tenişt hev, tev li hev, ser bi ser, qor bi qor, 
roj bi roj, gund bi gund, pel bipel, dan ber hev, 
dan ser hev, dan tenişt hev û hwd , 

Lê belê, eger ji wan perçeyan peyveke nû bête 
afirandin, ku ew peyv mefhûmek be û mefhû- 
meke xweser û taybetî be, êdî ew hingê bi hev 
re tête nivîsandin. 

Wek: 

Curbicur, derbider, gorbigor, rûbirû, serejêr 

(=nişûv, serbijêr), serejor (=serbijor, hevraz, 



kaşj, hevber (=wekhev), hevgel (= hogir, des- 
tek), demildest (=di wê bîskê de), berepaş, 
serhevraz, kerrekerr û hwd. 

2. Rastnivîsîna raweya çêbiwar 

Raweya çêbiwar (partîsîpa dema borî) ya zara- 
vayê kurmancî bi -î û bi -yî -yê dawî tên, 
Lêkerên ku radera wan bi -in û -în dawî tên, 
mirov di şûna wan de bi tenê -î- yekê, yên ku bi 
-an û -ûn- ê dawî tên jî, mirov di şûna wan de 
bi tenê -yî -yekê li koka lêkeran zêde dike. Mirov 
bi vî awayî raweya çêbiwar ya sade bi dest dixe. 

Wek: 

Hatî (hatin), tof(ketin), ronCmrrin), kuştî 

(kuştin), fen(kirin) 

Girî, (girîn), firi (firîn), ro/?ên"(nihêrîn), perçifî 

(perçifin) 

Mayî(mm), payî(pan), dayî (dan), kutayî 

(kutan) 

Çûyî(çûn), bûyî(bm), ca^f(=cûtî)(cûn, cûtin) 

Raweya çêbiwar ya hevedudanî jî bi alîkariya 
daçekên têvel têne çêkirin. Di warê rastnivîsînê 
de, divê mirov berî her tiştî lê binihêre ka ew 
raweya çêbiwar ya hevedudanî tewandî ye yan 
na. Eger ne tewandî be, divê ew bi hev re bête 
nivîsandin. 



Gulûgiyayên avnekirî çilmisîbûn. 

Wîtiştênjibîrkirî dianîn bîra mirovî. 

Xortê sergermbûyî bipêsîra wîgirt. 

Ewji kesên navnedayî ye. 

Mîha serjêkirt hilawistin. 

Dêleseya dermanxwarî sekitî. 

Biyakalêjihevdeketî be, ewhînjîxorte. 

Meperçeyên otomobîlajihevderxisû dîsan li 

hevsiwarkirin. 

Eskeran agir berda gundê dorlêpêçayî. 

Pereyên bideyndayî ji kîsê wî çûn. 

Xwarinajibermayî bû para pisîka malê. 

Eger raweya çêbiwar ya hevedudanî tewandî be, 

divê wê çaxê em wê bi hev re nenivîsin. 

Bo nimûne: 

Dîwarêji nîvê de qelişî, bilweşiya. 

Sêvajidarê ketî, nedihat xwarin. 

Guletopa li nîveka gund ketî, neteqiya. 

Rondiiênjiçavanbarî, nîşana hesretê bûn. 

Navê çîroka di bîrê de mayî, Enter Pehlewan 

bû. 

Gelo navêgundê bi bajêr ve girêdayi, çi bû? 

Endamêji partiyê vekişiyayî, hevalê dostekî te 

ye. 

Kesêbi wî re çûyî, êvarê vegeriya. 

Pêşmergeyêgule li hêtê keû, pak bû. 

Polîsan Mewlûdaji bav û kalan mayi, bi xwe 

re bir. 







Termên candiniyê 

Amadekar 


Hazim KILIÇ 


kurdî 


tirkî 




fransizî 


îngfflzî 




nûber, nûbar 


turfanda 




primeur 


early fruit or vegetable 




şitil 


fide 




semis 


seedling, young plant 




miştelî 


fidan 




plant 


plant 




çevrebî 


hedik 










dîndar, tirşe 


Lûbnan palamudu 


chêne libanais 


oak of Lebanon 




qaç, qarç 


yayvan yabanci ardiç 


une variêtê de genêvrier 


a variety of juniper 




evris, merx 


boylu yabani ardiç 


une variêtê de genêvrier 


a variety of juniper 




çam 


çam 




pin 


pine 




dirî 


diken 




êpine, ronce 


thorn, thorn bush, bramble 




strî 


diken 




êpine 


thorn 




gers, gez 


îlgm 




tamaris, tamarix 


tamarisk 




mew 


ûzûm ag; 


Cl 


vigne 


vine 




dêlî 


asma 




variêtê de vigne grimpante 


creeping vine 




gum 


geven 




astragale 


astragalus 




MEYWE 


YEMIŞ 




FRUIT 


FRUIT 




hilû, alû 


erik 




prune 


plum 




hilûreşk 


kara erik 




prune noire 


black plum 




hilûzerk 


san erik 




prune jaune 


yellow plum 

alûçe 


can erigi, yeşil erik 


varietê de prune verte 


variety of geen plum 


qeysî, zerdele 


kaysi 


abricot 


apricot 


gêlas, gilyaz, qerasî 


kiraz (yunanca kerasos'tan) 


cerise 


cherry 


fişne 


vişne (rûsça vişniya'dan) 


griotte 


Morello cherry 


hirmê 


armut 


poire 


pear 


girsk, şekok, karçîn 


yaban armudu 


poire sauvage 


wild pear 


hejesor, parz, sinc 


igde 


êlêange 


oleaster 


şîlan 


kuşbumu 


êglantier 


dog rose 


kezwan, şengêl 


çitlembik, menengûç 


têrêbinthe 


terebinth 


xêxik 


son baharda yetişen yaban erigi 


prune sauvage d'automne 


autumnal wild pear 


helhelok 


kizilcik 


comaline 


comel berry, cornelian cherry 


beybûn 


san sûmbûl 


marguerite 


daisy 


sosineber 


papatya 


camomille 


cammomilla 


sosin 


sûsen (farsça sûsen'den) 


iris 


iris 


helale 


lale (farsça) 


tulipe 


tulip 


nêrgiz 


nergiz (yunanca narkisos'dan) 


narcisse 


narcissus 


yasemîn, asmîn 


yasemin 


jasmin 


jasmine 


salep 


salep 


orchis 


orchis 


kaktûs 


kaktûs (yunanca kaktos'tan) 


cactus 


cactus 


hêro 


Hatmi çiçegi 


mauve 


hollyhock, marsh mallow 


mijmijok 


sigirdili 


buglosse 


bugloss 


sûs 


meyan 


rêglisse 


licorice 


mêxik, qerefîl 


karanfil (yunanca karyonfilon'dan) 


oeillet, girofle 


camation 


binefş 


menekşe 


vilolette 


violet 


canemerg, gula bê miraz 


kardelen 


perce-neige 


snowdrop 


leylaq 


leylak (fasça lila'dan) 


lilas 


lilac 


bûkik, bûkanî, gulebûk 


gelincik 


coquelicot 


poppy 


guharok 


kûpe çiçegi 


fuchsia 


fuchsia 


sinbil 


sûmbûl (farsça sunbul) 


jacinthe 


hyacinth 


sîwanok 


şemsiye çiçegi 


ombellifêre 


umbellifer 


gulqedîfe 


kadife çiçegi 


amarante 


amaranth 



.% 



'e/mm 



engîniya zimanekî ji zengîniya bêje û ter- 
mên di wî zimanî pêk tê. Term, nav an nasnavê 
mefhûmên ilmî û hunerî ne. Edebiyat ji alîkî ve 
ilm, ji alîkî ve jî hunermendî ye. Ji bo nasîn, lêko- 
lîn, nerxpêdan û bi nasîn dayina ilmekî an hune- 
rekî hewcedariya meriv bi van nav an nasnavên 
taybetî (term) heye, ku ji vê hewcedariyê termî- 
noloji hatiye afirandin, da herkes ji gotinekê an ji 
nasnavekî eynî tiştî fêm bike. 

Wekî her zimanê zindî û yê afirandi- 
na fikr û hunerê, hewcedariya zimanê me jî bi 
termînolojiya şaxên ilmê û hunerê cihê cihê 
heye. Ji vê dîtinê em bi rê ketin û me xebata 
bihevgihandina termên edebî da ber xwe. 

Me bemameye xwe ya «termên edebî» ji 
edebiyata klasîk ber bi edebiyata nûjen danî. Di 



Amadekar : Rojen BARNAS 

vê hejmarê de giranî li ser termên edebiyata kla- 
sîk, di hejmara bê de nîvî dê li ser edebiyata kla- 
sîk û nîvî jî li ser ya nûjen be. Di xebatên pêş me 
de li gora hewcedarî û fersendê emê li ser ter- 
mên edebiyata cihanî jî rawestin. 

Bi kurmancî binavkirin an tesbîta rastni- 
vîsîna terman xebata hevalên beşdarî civîne ye. 
Hin term hene ku ew bi xwe erebî ne; wekî 
xezel, c\esîde, mesnewî ku di giştî edebiyatên 
Rojhelata Navîn de wisa tên binavkirin, ji bona 
wan navekî kurdî danîn ewçend ne pêwist e. 

Kurmanciya termên vê xebatê bi tinê di 
maneya wan a edebî de ye. Hin term gengaz e 
ku di zimanên dinê de ji bilî edebiyatê di hin 
şaxên ilm û hunerên de jî bêne bikaranîn û 
maneyên wan ên cihê hebin. Lê kurmanciya wan 
her di maneya wan a edebiyatê de hatiye danîn. 
Divê xwendevan lê miqate bin. 



Di amadekirina vê de, min metoda 
■rêber» an «ansîklopedî» hilbijart ku di pêş de ev 
bibe binaxeya «rêbera edebiyata kurmancî- an 
•rêbera termên edebî». Ji vê bonê heta diva me bi 
nimûne û şema terman îzah kir. 

Hêvidar im ku ne îro be jî siberoj 
bi kêrî hewcedaran bê. 

Edebiyat : Di maneya fereh de navê giştî 
yê hemî tiştên devkî û nivîskî yên hunermendî, 
zanistî û pêşeyî ye. 

Edebiyata bedew : Navê giştî yê hemî 
hunerên devkî û nivîsikî ye ku şi'r, roman, tiya- 
tro, çîrok, û h.w.d dikevine navê. 

Edebiyata pêşeyî : Navê giştî yê nivîsa- 
rên zanistî(tib, matematîk, fîzîk) û yên pêşeyî 
(meslekî) ye. 

Pêşe : Kar, meslek 

Vegotin : (vebêje)/vegêrîn (vegêre) 
Çîrokek, bûyerek, serpêhatiyek gotin. 

Vebêj / vegêr : Ew kesê ku tiştekî vedi- 
bêje. 

Riyên vegotinê : Riyên ku meriv xwezî 
û daxwaziyên xwe pê vedibêje, ku ev dido ne 

1. nesr / pexşan: Vegotina bê kêş û bê 
aheng, wek axaftina rojane. 

2. nezm : Vegotina bi kêş û beşavend. 

Mensûr ; Berhemên bi nesrê hatine 
vegotin. 

Menzûm : Berhemên bi nezmê hatine 
vegotin. 

Edebî 1. Tiştê ku bi edebiyate re têkil- 
dar e, 2. Berhema ku di warê hunermendiya ede- 
biyata bedew de xwedî rûmetekî ye. 

Kêş : Wezin, pîvan 

Kêşên çendahîn : Weznên bi jimarên 
kîteyan çêdibin. 

Çendahîn ; Kemmiyet, kantite 

Kêşên çawahîn ; Kêşên ku li gora 
hêjayiya kîteyan -wek kîteya dirêj û kurt, ya veki- 
rî û girtî- çêkirî. 

Çawahîn : Keyfiyet, kalik. 

Kêşa kîteyî : Kêşa ku li gora jimara 
kîteyan çêdibe. 

Rawest : Di kêşên kîteyî de cihê rawes- 
tinê ye. Herwekî di kêşeke 4+4+3=11 de, rawest 
di pey kîteya çaran û ya heştan de tê. Ku kêş 
4+3+4=11 be wê gavê rawest di pey kîteya çaran 
û heftan de heye. Ku kêş 5+6=11 be rawestek bi 
tenê heye û ew jî di pey kîteya pêncan de tê. 

Kanî Dêrşew, / ka Herekol, [ ka Kepir 



Kazozanênl Bavê-Têlî/ kakêbir 

Dibêjin ku [ Birca-Belek [ hilweşî 
Text û bextê [ botiyan de [ ka geşî 
(Herekol Azîzan) 

Rewest bi nîşandeka (/) hatiye 
nîşandan. 

Kêşa erûzê : Kêşeke çawahîn e, ku li 
ser bingehê dirêjî û kurtî, vekirîbûn û girtîbû- 
na kîteyan çêdibe. Ji edebiyata ereb derbasî 
edebiyata faris û ji edebiyata faris jî derbasî 
edebiyatên klasîk ên welatên musilman biye. 
Nezmên edebiyata kurd ên klasîk gişt bi vê 
kêşê hatine nivisandin. 

Qalib : Kêşa rêzeke nezmê ye, ku ji 
çend perçeyên («cuz») kêşê pêk tê. 

Herwekî 

Difesla nûbiharê da digel dîlber biçin geştê 

}i ew xwestir "umur nabit, li min ew hal 
qewîxweş tê. 

(Xanî) 



Di fes la i 



bi har êda 



digeldîlber 
}i ew xwes tir 

Me fa 'î lun 

. / / / 


bi çingeştê 
'u murnabit, 

me fa 'î lun 

. / / / 




li minewhal 

me fa 'î lun 

. / / / 


qe wî xweş tê. 

me fa 'î lun 

. / / / 


cu z 








qa 
Pevgihandek : Ji bona vekirî xwendina 


lib 

kîteyeke girtî, dengdara (konson) dawiya bêjeye- 



kê jê veqetandin û bi gihandina bêjeya di pey a 
ku bi dengdêr(voyel) destpêkirî xwendin e. 
Herwekî: 

Hin gul û hin enber in, hin şîrîn û esmer in. 
(Cizîrî) 

Meriv dikare vê rêzê bêje bi bêje ji hevûdu 
veqetandî (bi «fesil») bixwîne; 

Hin j gullûl hinl enber [ in,[ hinj şîrinj û es 
mer jin. 

û meriv dikare bi awayê jêrîn bixwîne; 

Hin gu[lû[ hin [ enbe [rin[ hin şîrî [ n û 
esme [r in. 

Li vê derê di «gu / 1 û», ■ r in», «n û » 
de pevgihandek hatiye kirin ku dengdara 
dawiya «gul», «enber», «şîrîn», «esmer» bi dengdêra 
serê bêjeya berî xwe ve bi riya xwendinê hatiye 
gihandin ku pevgihandek ev e. Ji vê re «wesil» jî 
tê gotinê. 

Jêveqetandek : Jê re fesil jî tê gotinê ku 
berevajiyê pevgihandekê ye. Çi pevgihandek û 
çi jêveqetandek ji bona ahenga kêşê tê kirinê. Jê 



re «fesil» jî tê gotinê. (Binêre li nimûne-ya pev- 
gihandekê). 

Kîteya vekirî : Kîteya ku bi dengdêrekê 
diqede, herwekî ba, şe, rê, bi, kî, ko, du, zû. 

Kîteya dirêj : Kîteya ku bi dengdêreke 
dirêj (a, ê, î, û ) diqede. 

Kîteya kurt : Kîteya ku bi dengdêreke 
kurt (e, i, o, u ) diqede. 

Kîteya girtî : Kîteya ku bi dengdarek 
(konson) diqede, herwekî kal, berf, zêr, cil, pîr, 
bor, kûr, cur. 

Beşavend : qafiye. Drûvpêketina dengan 
a di kîteya dawin a bêjeyan de ye. 

Beşavenda çaryek ; beşavenda ku bi 
nêzedengdarekê diqede «guj» û «kaş». 

Nîvbeşavend : beşavenda ku bi dengda- 
reke wekhev diqede "mil», «pal», «bel». 

Tu yî qadir bi yek emrê te yê «kun!» 

Mukemmel bûye alem bêserûbin 
( Jêx Eskerî) 



Beşavenda tam ; beşavenda ku bi dengdê- 
rek û dengdarek wek-hev biqede «mil», «kil», «dil». 

îd e îro bê qerar im ez ji feqda dêmduû 
Bê hebîb im, bê hebîb im, bê hebîb im, bê hebîb 
Herkesek ba yarê xwe d'meşyan di sehrayan li rê 
Pur keîb im, pur keîb im, pur keîb im, pur keîb 
(^êx Evdirehmanê Axtepî) 

Beşavenda zengîn : beşavenda ku dawiya 
wan bi diduyan zêdetir dengdar û dengdêrên 
wekhev biqede «man», «zeman», «deman», 
■ziman», «guman». 

Gelîbiranwerincengê 
Bişoyindiljivêjengê 
Bibêjim ez heta kengê 
Nehin yekj'me bi vê rengê 

(Mustefa Ehmed Botî) 

Beşavenda hevdeng ; beşavenda ku bi du 
an zêde gotinên dengdar û dengdêrên wan 
wekhev, lê maneya wan cihê tê çêkirin 

Şahînşehê textekê Meêne 
Mu'ciz \i te ew qeder me êne 
(Xanî) 

Beşavenda rast : beşavenda ku wek rêza aa, 
bb, cc, dd li dû hev tên. 

Binve xweşiya dil û du çavan (a) 
Dadê ji te re her ro nîgehban (a) 
Dfl zû tu mezin bî Bedir-Xan (a) 
Binve kezeba min bin ve lol lol (b) 

(Emîr Alî Bedir-Xan) 

Beşavenda çeprast : beşavenda ku wek 
rêza abab,cdcd,tê danîn. 
Hê ji min dil herişandê (a) 
Suhtiyê arê te me (b) 
Hiş û aqil şewişandê (a) 
Sews û bîmarê te me (b) 

(Osman Sebrî) 

Beşavenda pêçayî : beşavenda ku li rêza a 
b b a tê danîn. 

Bedewî çilmisî l'ber pêlên zeman (a) 
Lê şabaş! di dêlvê jîrîtî geş bû (b) 
Dilbera ku di wextê de keleş bû (b) 
Gulageşe, libaxêaqilmendan (a) 
(R.Barnas) 

Redîf : bêje an kîteyên di nivîsandin û maneyê 
de wekhev ên di dawiya beşavendê de tên. 

Bizan ko min yar tiw[ 

Diljîbmndartiwî 

(Feqiyê Teyran) 

yar û birîndar beşavend in. 
ti wî redîf e. 

Rêz : rêza nivîsarê ya nezmê an nesrê. 

Malik : beyit. Durêzeya nezmê. 

Azade : rêza bi serê xwe ya nezmê ku ne bi 

malik an bi perçekî nezmê ve ye. 

Takemalik : malika bi serê xwe ku ne di nav 

xezel an qesîdekî de ye. 

Malika destpêkî : metle'.Di xezel û qesîdeyan 

de malika destpêkirinê. 

Xweşmalika destpêkê : husnî metie'. Malika 

diduyan a xezel an qesîdeyê. 

Xweşmalika dawiyê ; husnî meqte'. Malika 

diduyan a paşî ya xezel an qesîdeyê. 

Malika dawîn : meqte'. Malika dawîn a xezel an 

qesîdeyê ku di xezelan de navê şair di vê malikê 

de derbas dibe. 

Şahmalik ; şahbeyt, beyt ul xezel.Malika herî 

bedew a xezelê, 

Bend : koma rêzên nezmê ku ji çar, pênc, şeş... 

deh rêzan pêk tên. 

Xezel : teşeya sereke ya nezma edebiyata dîwa- 

nî ye. Ji malikan pêk tê. Bi gelemperî, bi hindikî 

ji pênc malikan dest pê dike û heta bîst, bîst û 

pênc malikan jî dirêj dibe. 

Numûne 

XEZEL 

"Er"er xerame bi aedd û aamet 
Yek bûse da me bi sed aiyamet 

malika destpêkî (metle') 

Yek bûse bexşîewwel bi îhsan 
Axir li min kir cirm û xeramet 

xweşmalika destpêkêfhusnî metle') 

]i jeng û zerqê da dil bişotin 
Cama sedef bîn rind û keramet 

}i herdû çeşmên te y' mest û xûnrêz 
Nûra du çeşman kê dîselamet 

Li derdû êşan peykan û nîşan 
Me j' herdû çeşman kifş in 'elamet 

Ruswayê 'işc\ê tenha ne ez bûm 
Kes dî zemanan hub bê melamet 

sahmalikfbeyt ul xezel) 

Du secde ferz in fîlhal bibin ber 
Dema xuya bit ew c\ed û aamet 
Dfl eybê rindan nekî bi badî 
Nufûsu c\ewmîn biha tesamet 

xweşmalika dawiyê (husnî meqte') 

Mela li 'umrîbêfayde bûrî 



Kêşa bi zoran c\ehr û nedamet 

malika dawîn (meqte') 

(Melayê Cizîrî) 



Xezela rêzkirî : xezela ku rêzên wê di nîvekê de 
jî bi beşavend e û gava meriv rêzê di nîvî de 
dişkêne malik dibe kerte. Jê re xezela musammat 
jî tê gotin. 
Numûne 

Serwînazê serfirazê şubhê zêr remza mecazê 
Dame ber çakûç û gazê dil ji min bir dil ji min 
malika xezela rêzkirî 

(Melayê Cizîrî) 
Serwînazê serfirazê 
Şubhê zêr remza mecazê 
Dameberçakûçûgazê 
Dil ji min bir dil ji min kerte 

Nezîre : carina şair ji xezelekê ku şairek din nivi- 
sandiye gelek hez dike. Ji ber vê hezkirinê an ji 
ber rêzgirtina wî şairî, şair xezelek dinivisîne ku 
ev xezel bi babet, kêş, beşavend, redîf, di dirûvê 
wê xezelê de ye. 

Qesîde : ji curên nezmê yên edebiyata dîwanê 
ye ku bi mebesta pesindayin an navnokirina yekî 
an tiştekî tê nivisandin. Teşeyê qesîdeyê wek yê 
xezelê ye, ji malikan pêk tê, Malikên qesîdê ji 
sihî heta not û neha ne. Lê yên zêdetir jî hene. 

Avakirina qesîdeyê bi gelemperî li gora 
vê rêzê çêdibe 

1. Xweşkirin (teşbîb) bira pêşî ya qesî- 
deyê ye, ku şair bi teswîrkirina tiştekî dest bi 
qesîdeya xwe dike. Ev teswîr dibe a cejn, bihar, 
bajar, şûr, roj, gul, havîn, payîz, zivistan, hesp, 
sunbil, remezan û h.w.d be. 

2. Gurîzgeh malika derbasok a ji bira 
«xweşkirin»ê derbasî bira mebestê ango pesinda- 
nê bûn e. 

3. Pesindan (medhiye) bira bingehî ya 
qesîdeyê ye ku mebesta şair di vê de kom dibe. 
^air di vê birê de pesnê merivekî mezin dide. 

4. Texezzul xezela di pey pesindanê de ye. 

5. Xwepesindan(fexriye) di vê birê de 
şair pesnê xwe dide. 

6;Tacmalik malika ku navê şair tê de der- 
bas dibe, ku ev malik di dawiya bira xwepesin- 
danê(fexriye) de tê. 

7. Hêvî(du'a) di vê birê de şair ji bo ew 
kesê ku pesnê wî daye duayên qenc dike, û bi 



vê birê qesîde diqede. 

Mesnewî : yek ji teşeyên nezma edebiyata dîwa- 
nê ye, ji malikan tê honandin û her malik di nav 
xwe de hevbeşavend e. Di babetên dirêj û çîro- 
kan de ev teşe tê bikaranîn. Mem û Zîn û 
Mewlûd bi vî teşeyî hatine nivîsandin. 
Kerte : qit'e. Bi hindikî ji çar rêzan pêk tê. 
Sêyîn : perçeyên sêreze ne.Hevaxaftina Melayê 
Cizîrî û Feqiyê Teyran bi sêyîna ye. 
Çarîn : rubaî 

Çarane : murabba'. Ji bendên çar rêz pêk tên. 
Pêncane : muxemmes. Ji bendên pênc rêz pêk 
tên. 

Sesane : museddes. Ji bendên şeş rêz pêk tên. 
Heftane ; musebba'. Ji bendên heft rêz pêk tên. 
Hestane : musemmen. Ji bendên heşt rêz pêk 
tên. 

Nehane : mustessa. Ji bendên neh rêz pêk tên. 
Dehane ; mueşşer. Ji bendên deh rêz pêk tên. 
Çaranekirî : terbi'. Bi du rêz zêdekirina li mali- 
kên xezela şairekî dinê çêkirina çarane ye. 
Çaraneya hevrêz : çaraneya ku rêza çaran a 
benda pêşî di dawiya her bendî de tê tekrar kirinê. 
Çaraneya hevbesavend : çaraneya ku rêzên 
dawîn ên her bendê bi rêza dawî ya benda pêşî 
re hevbeşavend e. 

Serdeyî ; ji bona çêkirina çaranekirî(an pênca- 
nêkirî, şeşanekirî, ... dehanekirî) li serê malikên 
xezela dê bê çaranekirin (û yên din) zêdekirina 
bi du rêzan e. Di pêncanekirinê de sê, di deha- 
nekirinê de heşt rêz tên zêdekirin. 
Nêvdeyî ji : bona çêkirina çaranekirî (an pênca- 
nekirî... dehanekirî) di nav rêzên malikên xezela 
dê bê çaranekirin (an yên din) zêdekirina bi du 
rêzan e. Di pêncanekirinê de sê rêz, di dehane- 
kirinê de heşt rêz lê têne zêdekirin. 
Xumûne 



malika xezela ecibandî 

xxxxxxxxxxxxxxxx 
xxxxxxxxxxxxxxxx du rêzêi 
çaranekirinê yên şair 

xxxxxxxxxxxxxxxx 
xxxxxxxxxxxxxxxx (ser- 
deyî) 

çaranekiriya serdeyî 

xxxxxxxxxxxxxxxx 
xxxxxxxxxxxxxxxx (nêv- 

deyî) 

caranekiriya nêvdeyî 

Pêncaneya nehevbesavend : terdiye. Pêncaneya 

ku rêzên pêncan ên bendan ne hevrêz in û ne jî 

hevbeşavend in. 

Vegerbend : terci'î bend. Teşeyek ji teşeyên 

nezma dîwanê ye ku ji bendan pêk tê. Her bend 

bi drûv mîna xezelê ye û malika dawîn a benda 

pêşî di nav xwe de hevbeşavend e, ku ev 

malik(vegermalik) di pey her bendê de bêgu- 

hartin tê. 

Vegermalik : malika di dawiya bendên veger- 

bendê de ye, ku erka wê bi vegera li ser benda 

pêşiyê bendan bi hev ve girêdide. 

Girêbend : terkîbî bend. Wek vegerbendê ji 

bendan pêk tê. Malikên di dawiya her bendê de 

bi serê xwe hevbeşavend e û erka wê girêdana 

du bendan e. 

Girêmalik ; malikên di dawiya bendên girêben- 

dê de nê. 

Hunerên edebî ; hunerên gotin û vegotinê ne. 

Hevdengî ; hunerê hevdeng çêkirinê (binêre li 

hevdeng). 

Hevreh ; hunerê bikaranîna gotinên ji rehekê ye. 

Pircare : tekrîr. Ji bona xurtkirina tesîra gotinê, 

hin gotin an hevokan pir car dîsakirin e. 

Herwekî "merheba» yên di Mewlûdê de. 

Merheba ey sirrê Furqan merheba 
Merheba ey derdê derman merheba 

Merheba ey canê baqî merheba 
Merheba 'uşşaqê saqî merheba 

Merheba ey alîsultan merheba 
Merheba ey kanê 'irfan merheba 
(Melayê Bateyî) 

Jêwergirtin/Jêveguhastin ; îqtîbas. Ji bona 
bihêzkirina gotina xwe, bikaranîna gotinek ji 
yekî dinê ye. Di edebiyata dîwanî de ev bi pira- 
nî bi bikaranîna ayetek an hedîsekî pêxember 
dihate kirin. 

Pêç û belav : lef û neşir. Berê vebîrandina du an 
çend tiştan e, û di pey de gotina tiştên ku girê- 
dayê bi wan ve ne. Bi vî awayî sîmetriya bêjeyan 
tê çêkirin. 

Bes niye her dil te xûyê PîrêSen'anîm esel 
Bendê benda kafirê bê dîn û bê îmanekê . 

(Pertew Begê Hekarî) 

Lêveger : hunereke edebî ye, ku meriv gotina 
dawîn, an gotineke bingehîn a dawiya rêza an 
malika berê di serê rêza an malika nû de dubare 
dike û bi vê, li rêza an malika berê vedigere. 



Berê xwe da bi min carêk hilîna xadimê çarik 
Me dît hilbû ji wê nalek çi ku zêra şefeqdabû 

Şefeq dabû me qenc dîtin guhar û berben û tîtin 
Mixalif new' û texlît in, muresse' cumle lêdabû 



Muresse' teyr û qemçî ne, rex û rex belg û rêşî ne 
Hemî zêr û mirarî ne, li ser eniyê temenna bû. 

(Bekir Begê Erzî) 

Nezaniya bi zanîn : tecahul ul-'arif. Tevî ku 
meriv bi rastiyê dizane lê ji bo zêdekirina hêza 
pêjnê, xwe li nezanî datîne. 

Xoceyê Xidrîxelet çû kaniya ava heyat 
Lêvê le'lê te y' şeker-rêz bê guman ew kanî ye. 
(Cegerxwîn) 

Xwesbehane ; husnî ta'lîl. Bûyîna tiştekî an 
bûyerekê, ne bi sedemê wê yê rastîn, lê bi baha- 
neke xweş nîşandayin e. 

Telbe kir weslêji dilber me bi 'inwanî zekat 
Go tu ebd î û bi ebdê xwe zekatê nadim. 
(Melayê Cizîrî) 

Kesandin ; teşxîs. Kesayetiya(şexsiyet) mirovan 
dayina tiştên neheyber wekî dar û ber, û heywa- 
nan e. Di şi'r û çîrokan de heywan, û tiştên ne 
heyber(bi ruh) wek ku xwedî kesayetiya mirovîn 
bin, ango wek mirov bin bi mirovan re didin û 
distînin an wek mirovan dilivin. 

Tawis bi wî şiklê melîh şermendeyê saqê di reş 
Ew qijika gûxwir b inêr, qîj qîj dikibehoan im ez» 
(Axayok) 

Şermendebûn(berxweketin) û pesindarî tay- 
betiya mirovan e, perçekî ji kesayetiya mirovan e 
ku bi heywan û tebayan re peyda nabe. Lê li vê 
derê şair kesayetiya mirovan daye tawis û qijikê 
ku tawis şeraiî û qijik jî qure ye. 
Peyivandin ; întaq. Heywan û heyînên nehey- 
ber wekî ku mirov bin, bi peyivîn dayin e. 

Rovîgotê ez xulam }i Kurdistan heya Şam 

Min nedîn wek gurê zer Bê mêjî û zirt û ker 

(Roviyê Jîr-Osman Sebrî) 

Lihevî : tenasub. Bi hev re bikaranîna du an 
çend gotinên ku ji aliyê mane, babet an cureyî ve 
têkiliya wan bi hev re hebin. 



Serxioeşê cama şerbetê dêm şubhê şem'a zulmetê 
Horiya d'baxê cennetê serdarê çendîn mehweş e. 
('Eliyê Herîrî) 

Di vê malikê de serxweş - cam(piyan) - 
şerbet(mey), şem'(find) - zulmet(tarî), horî - baxê 
cennetê û mehweş(mîna hîvê/heyvîn) ji aliyê 



mane, babet û cureyî ve têkildar in. 
Pirs : Ne ji bona bersîv stendina tiştekî ku meriv 
pê nizane, lê ji bona balkişandin û xurtkirina 
pêjnê hunera gotinê ya bi riya pirsê ye. 



Ew çi bejn e, ew çi qamet, ew çi qedd e, dilruba ? 
Ew çi exbar in, te can de, ew çi durr in, pur 



buha? 



Ew çi narinc û turunc in, ew çi sêv in, sîneca? 
Ew çi mehtab in, binagûş, ew çi subh e, nûrfeza? 
Rohniya şama firaqê, şem' û mala kê yî tu? 
(Macin) 



* * 






Gelo kî ji we bi zimanekî ewropî an 
rohelatî navên dar an kulîlkên jêrîn 
dizane? Yên ku dizanin bila ji kerema 
xwe ra ji Kurmancî re binivîsînin, 
arîkariya me bikin. 

Ji niha ve spas. 

kinêr : darek e ku donê wê di bîro- 
vê didin û ew sax dike. 

masîjark : giyayê ku ji bo girtina 
masiyan bi kar tînin. Li aliyê 
Hekariyê jê re masîcark dibêjin, bi 
bejn e û tayê wê stûr e, havînî û 
demî ye. 

Hun meyweyek bi navê germox an 
zersik, kulîlkek bi navê xemla bûkê 
dinasin? 

